4. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 751 της 23 Οκτ./8 Νοεμ. 1975 (ΦΕΚ Α΄ 244) Περί καταργήσεως των παρά τω Ελληνικώ Γενικώ Προξενείω Φραγκφούρτης και παρά τη Ελληνική Πρεσβεία Κοπεγχάγης Γραφείων Τύπου Γ΄ Τάξεως. Έχοντες υπ’ όψει: 1.Τας διατάξεις των άρθρ. 22 και 23 του Ν.Δ. 158/46 «περί κυρώσεως, τροποποιήσεως και συμπληρώσεως του Ν.Δ. 10 Μαΐου 1946 «περί ανασυστάσεως του Υφυπουργείου Τύπου και Πληροφοριών και οργανώσεως των υπηρεσιών αυτού». 2.Τας διατάξεις του άρθρ. 10 του Ν.Δ. 216/74 «περί συστάσεως Υπουργείου Προεδρίας Κυβερνήσεως». 3.Την υπ’ αριθ. 698/1975 γνωμοδότησιν του Συμβουλίου Επικρατείας, προτάσει του Ημετέρου Υπουργού Προεδρίας Κυβερνήσεως, απεφασίσαμεν και διατάσσομεν: Άρθρον μόνον.-Καταργούνται τα παρά τω Ελληνικώ Γενικώ Προξενείω Φραγκφούρτης και παρά τη Ελληνική Πρεσβεία Κοπεγχάγης Γραφεία Τύπου Γ΄ Τάξεως. 